‘বেশি চেঁচাবি না গলা টিপে দেব’, মহিলাকে এ কি বললেন দিলীপ

খড়গপুর: বিক্ষোভের মুখে দিলীপ ঘোষ (Dilip Ghosh Faces Agitation Kharagpur)। তৎকালীন সাংসদ থাকাকালীন টাকা দিয়েছিলেন রাস্তা তৈরি করতে। সেই রাস্তা উদ্বোধন করতে গিয়ে বিক্ষোভের মুখে পড়লেন দিলীপ ঘোষ। বিক্ষোভের মুখে মেজাজ হারান দিলীপ ঘোষ (Dilip Ghosh)। এমনকী বিক্ষুব্ধ মহিলাদের সঙ্গে বাদানুবাদেও জড়াতে দেখা গেল দিলীপকে। অভিযোগ বিজেপি নেতা বিক্ষোভকারী মহিলার বাবা তুলেও কথা বলেছেন। এক বিক্ষোভকারী মহিলা প্রশ্ন করেন, ‘আপনি বাপ তুলে কেন কথা বলছেন ? বিজেপির দাবি, সবটাই তৃণমূলের চক্রান্ত। দিলীপও বললেন, এরা সব তৃণমূল!

শুক্রবার খড়গপুরের (Kharagpur) ৬ নম্বর ওয়ার্ডে ভবানীপুর এলাকায় একটি রাস্তার উদ্বোধনে গিয়েছিলেন দিলীপ ঘোষ। তাঁকে দেখেই বিক্ষোভ দেখাতে শুরু করেন এলাকার মহিলারা। তাঁদের সঙ্গে বচসাতেও জড়িয়ে পড়েন বিজেপি সাংসদ। রাস্তা উদ্বোধন না করেই তিনি ফিরে আসেন। বিক্ষুব্ধ মহিলাদের প্রশ্ন, দিলীপ ঘোষ এখন আর সাংসদও নন, বিধায়কও নন, তাহলে কোন ক্ষমতা বলে তিনি রাস্তার উদ্বোধন করতে এসেছেন? বিজেপি নেতাকে দেখেই একাধিক মহিলাকে বিক্ষোভে ফেটে পড়েন। কেউ কেউ প্রশ্ন করেন, ‘যখন রাস্তার সমস্যা ছিল তখন কোথায় ছিলেন ?’মহিলাদের রণংদেহি মেজাজ দেখে পাল্টা সুর চড়ান দিলীপও। সাফ বলেন, “টাকা দিয়েছি। কারও বাপের টাকা নয়। ভিখারি পার্টি নয়। আমি টাকা দিয়ে বানিয়েছি।”ঘটনাকে কেন্দ্র করে এলাকার রাজনৈতিক মহলে বিস্তর চাপানউতোরও শুরু হয়েছে।

আরও পড়ুন: হাওড়ার সাঁকরাইলে প্লাস্টিক কারখানায় ভয়াবহ আগুন

এক বিক্ষোভকারী মহিলা দিলীপকে প্রশ্ন করেন, ‘আপনি বাপ তুলে কেন কথা বলছেন ? এমপি হয়ে বাপ তুলে কথা বলতে পারেন ?’ তখন দিলীপ উত্তর দেন, ‘চোদ্দ পুরুষ তুলব’। বেশি ন্যাকামি করবে না। এরপরই বিলীপকে ঘিরে বিক্ষোভে ফেটে পড়েন এলাকাবাসী। এক বিক্ষোভকারী মহিলা বলেন, প্রশ্ন করেছিলাম, দাদা, এখন এখানে কেন ? কারণ, আমাদের ৬ নম্বর ওয়ার্ডে অনেক সমস্যা আছে। মহিলা বলেন, উনি বলছেন তোদের বাপ প্রদীপ সরকারকে জিজ্ঞাসা কর। গলা টিপে দেব।অপর এক মহিলা বিক্ষোভকারী বলেন, “আমাদের যদি সাংসদের ভাষা এরকম হয়, তাহলে তো ওঁকে কোনও কিছুই বলা যাবে না। ক্ষোভের সঙ্গেই একজন বলেন, “উনি বাপ তুলে কথা বলছেন। উনি এতদিন কোথায় ছিলেন?” এ প্রসঙ্গে দিলীপ ঘোষ বলেন, ” ৫০০ টাকা নিয়ে ঘেউ ঘেউ করে। এরা হচ্ছে ঘেউ ঘেউ করবে। বিক্ষোভ নেই। আমি বলেছি, আমি টাকা দিয়েছি। আমি উদ্বোধন করতে আসব। এতদিন কেন এই রাস্তা হয়নি ? সেই প্রশ্ন করার হিম্মত নেই। এরা হচ্ছে ওই সুবিধাভোগী।

দেখুন ভিডিও